Z A P I S N I K

sa 10. sjednice Općinskog vijeća Općine Babina Greda održane dana 16. svibnja 2022. godine u Vijećnici Općine Babina Greda sa početkom u 20:00 sati.

NAZOČNI: Tomo Đaković, Mato Čivić, Ivan Kedačić, Josip Gregorović, Marija Gregorović, Jakob Ličanin, Mato Petričević, Dejan Gregić, Zvonko Petričević i Violeta Gregorović.

Nenazočni: Vedrana Džoić, Marko Mrkonjić i Ivan Katušić.

Osim članova Općinskog vijeća, nazočni su:

Općinski načelnik: Josip Krnić,  
Pročelnik JUO: Tomislav Kopić - zapisničar,  
Referent za financijsko – računovodstvene poslove: Jelena Grgić

Predsjednik Općinskog vijeća otvorio je 10. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje II. Odluke o izmjenama i dopunama Proračuna Općine Babina Greda za 2022. godinu,
3. Donošenje II. Odluke o izmjenama i dopunama Odluke o izvršavanju Proračuna Općine Babina Greda za 2022.g.,
4. Donošenje Odluke o usvajanju Etičkog kodeksa Općine Babina Greda,
5. Donošenje Odluke o utvrđivanju rezultata izbora za članove i zamjenike članova Savjeta mladih Općine Babina Greda,
6. Rješavanje prispjelih predmeta:

a) Mijo Petričević - zahtjev za kupnjom k.č. 661 k.o. Babina Greda.

**Predložen Dnevni red je usvojen sa: 10 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 2.

Predsjednik Općinskog vijeća dao je na raspravu prijedlog II. Odluke o izmjenama i dopunama Proračuna Općine Babina Greda za 2022. godinu.

Mato Čivić: je pozdravio sve nazočne, rekao da se Odbor za financije i proračun sastao i održao sjednicu gdje je ovaj rebalans prošao kao prijedlog, te da je naknado još isti povećan za 335.000,00 kuna zbog sredstava od Fonda.

Jelena Grgić: rekla je ukratko da je nakon održane sjednice Odbora došla Odluka o financiranju projekta digitalizacije općine u vrijednosti 419.000,00 kuna, a Fonda isti projekt sufinancira za 335.200,00 kuna, dok općina mora izdvojiti za ovaj projekt 83.800,00 kuna.

Tomislav Kopić: ukratko je objasnio o čemu je riječ, da se radi o digitalnoj arhivi općine, lokatoru grobnih mjesta, i edukaciji službenika.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje II. Odluke o izmjenama i dopunama Proračuna Općine Babina Greda za 2022. godinu, te se nakon provedenog glasanja konstatira da je Odluka donesena sa 7 glasova „ZA“, 0 glasova „PROTIV“ i 3 glasa „SUZDRŽANA“.

Točka 3.

Predsjednik Općinskog vijeća dao je na raspravu prijedlog II. Odluke o izmjenama i dopunama Odluke o izvršavanju Proračuna Općine Babina Greda za 2022.g.

Dejan Gregić: upitao je bilo je zaduženje 2.000.000,00 kuna a sada 10.000.000,00 kuna, te da li je ovo zaduženje od 2.000.000,00 kuna realizirano?

Jelena Grgić: odgovorila je da svake godine općina ima 2.000.000,00 kuna zaduženje odnosno to je dopušten minus općine.

Tomislav Kopić: dodao je kratko da dopušten minus općina koristi zbog EU fondova i realizacije projekata, obzirom da se EU sredstva čekaju po godinu i više, a realizacija projekta ide i moraju se izvršiti plaćanja prema izvršiteljima radova.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje II. Odluke o izmjenama i dopunama Odluke o izvršavanju Proračuna Općine Babina Greda za 2022.g., te se nakon provedenog glasanja konstatira da je Odluka donesena sa 7 glasova „ZA“, 0 glasova „PROTIV“ i 3 glasa „SUZDRŽANA“.

Točka 4.

Predsjednik Općinskog vijeća dao je na raspravu prijedlog Odluke o usvajanju kodeksa ponašanja članova Općinskog vijeća Općine Babina Greda.

Marija Gregorović: rekla je da u čl. 3. Etičkog kodeksa stoji „sobe“ a treba osobe, pa da se isto ispravi.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje sa navedenim ispravkom u čl. 3. Etičkog kodeksa donošenje Odluke o usvajanju kodeksa ponašanja članova Općinskog vijeća Općine Babina Greda, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANA“.

Točka 5.

Predsjednik Općinskog vijeća dao je na raspravu prijedlog Odluke o utvrđivanju rezultata izbora za članove i zamjenike članova Savjeta mladih Općine Babina Greda.

Općinski vijećnici Općine Babina Greda su tajno glasali putem glasačkih listića za izbor članova i zamjenika članova Savjeta mladih Općine Babina Greda.

Odbor za izbor i imenovanje Općine Babina Greda je nakon tajnog glasanja izradilo Izvješće o provedbi tajnog glasanja za izbor članova i zamjenika članova Savjeta mladih Općine Babina Greda – koje je prilog ovoga zapisnika.

Ivan Kedačić: pročitao je kratko Izvješće kao Predsjednik Odbora za izbor i imenovanje, te utvrdio da su sljedeći rezultati tajnog glasanja:

**1.** Kandidat za člana: **MARIJA GREGOROVIĆ – 10 glasova**

Kandidat za zamjenika člana: BARBARA MIŠKOVIĆ

**2.** Kandidat za člana: **MAGDALENA KATUŠIĆ – 10 glasova**

Kandidat za zamjenika člana: ANA GREGOROVIĆ

**3.** Kandidat za člana: **LUKA KRNIĆ – 9 glasova**

Kandidat za zamjenika člana: PATRIK BARIĆ

**4.** Kandidat za člana: **MARKO ŠPIONJAK – 10 glasova**

Kandidat za zamjenika člana: KARLO STIVANIČEVIĆ

**5.** Kandidat za člana: **MARICA VUKOVIĆ – 10 glasova**

Kandidat za zamjenika člana: LOVRENA GREGOROVIĆ

Kako se nitko nije javio za riječ, Predsjednik Općinskog vijeća zaključuje raspravu, zahvaljuje se Odboru za izbor i imenovanje te daje na glasanje donošenje Odluke o utvrđivanju rezultata izbora za članove i zamjenike članova Savjeta mladih Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu pristigli zahtjev - a) Mijo Petričević - zahtjev za kupnjom k.č. 661 k.o. Babina Greda.

Tomislav Kopić: ukratko je objasnio drugostupanjsko Rješenje, te rekao da je postupak vraćen na ponovno postupanje prvostupanjskom tijelu i na donošenje novog Rješenja i utvrđivanja novog materijalnog prava, za utvrđivanje građevne čestice na kojem je izgrađena građevina.

Josip Krnić: ukratko je objasnio što parcelacija donosi i što znači, a to je da se čestica ne može formirati manja od 400 m², te da je Mijo Petričević dao svoj prijedlog, a bez vijeća je rekao općinski načelnik da neće donijeti tu odluku.

Marija Gregorović: je dodala da ova vlast tj. ova garnitura dok je da nema prodaje i to je stav koji je zauzet od prvog dana.

Josip Gregorović: je kratko rekao da ljudi psuju, te da ovo nam ne treba.

Mato Čivić: rekao je da je stav jedinstven i jasan, a da gosp. Mijo Petričević je znao što kupuje i kako kupuje u kojem stanju, ako sud naredi neka onda tako i bude.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o prodaji k.č. 611 k.o. Babina Greda Miji Petričević te se nakon provedenog glasanja konstatira da Odluka nije donesena jer se glasovalo sa 2 glasa „ZA“, 7 glasova „PROTIV“ i 1 glas „SUZDRŽAN“.

Sjednica je završena u 20:20 sati.

Zapisničar: Predsjednik Općinskog vijeća:

Tomislav Kopić Tomo Đaković